Uzanto-Diskuto:Olequefacil

RG72 (diskuto) 11:51, 26 dec. 2020 (UTC)

Saluton, ole qué fácil, pero ni tanto ni tan calvo. Mi klarigos. Vi kreis tri artikolojn kun la sama enhavo, kiun fakte mi devis korekti. Vi povas rigardi tion en Vidi historion kaj poste klaki en antaŭa. Se vi volas havi diversajn titolojn por la sama artikolo, por tio utilas la ilo kiun vi trovos en la redaktopaĝo klakinte en Pliaj iloj. Aperos iloj, el kiuj la dua el dekstro estas sago, klaku tie kaj aperos tio, kion vi volos uzi. Nu, vi faris tri artikolojn, el kiuj nur unu restas kaj la aliaj du titoloj estis konvertitaj en alidirektiloj per tiu menciita ilo. Se vi bezonas plian klarigon, diru, kaj mi pretas helpi.--kani (diskuto) 18:15, 15 jan. 2021 (UTC)


Diskuto:Sicilia defendo

Ene de la artikolo mi trovis la komenton:
<!--{{Debutoj}} la ŝablono ne ekzistas-->
Mi aldonis_ĝi estas ene de . En venontaj ampleksigoj mi simple forigos ĝin!


Diskuto:Troyes

Mi ne scias ĉu estas alia nomo.
http://www.satesperanto.org/eldonkooperativo/spip.php?article77
--Tuxayo (diskuto) 20:05, 31 dec. 2020 (UTC)


Diskuto:Empatio

Atente! La vorto "empatio" nek troviĝas ĉe PIV nek donatas ĉi-envikipediartikole alia fonto. Pro tio varmege rekomendatas kunigo kun la fakta sinonimo kompato por kiu oni ja jam disponas pri artikolo. Giorno2 (diskuto)
Kara Giorno2. Vi pravas Empario estas neologismo, kiu nek troviĝas ĉe PIV nek ĉe NPIV. Sed "empatio" kaj "kompato" ne estas sinonomoj, ĉar kompato rilatas al malfeliĉaj emocioj kaj pensoj dum empatio rilatas al iu ajn sento kaj ideo; estas la kialo laŭ kiu ReVo (Vd en https://www.reta-vortaro.de/revo/dlg/index-1d.html?q=empatio%25) ne rekomendas la terminon empatio kaj proponas anstataŭe la vorton kunsentemo. Amike--DidCORN (diskuto) 10:45, 6 apr. 2021 (UTC)
Alinomado ne farita pro la diskuto en Vikipedio:Alinomendaj artikoloj,--DidCORN (diskuto) 17:36, 13 apr. 2021 (UTC)


Diskuto:Margarita Insulo

Saluton. El kiu fonto estas la informoj pri la larĝo kaj longo en la informkesto? Por la areo mi trovis referencon en la germana artikolo kaj tial korektis tion laŭ ĝi. La valoroj por larĝo kaj longo estas eĉ la samaj en la germana kaj hispana artikoloj. Ĉu ni tial eble transprenu ilin? Sed certe estus bone havi referencon. --Tlustulimu (diskuto) 19:55, 3 jan. 2021 (UTC)


Diskuto:Moskvo-rivero

La esperanta nomo Moskvo-rivero ekzistas pli ol cent jaroj, kaj estas bone atestita -- vidu en ReVo aŭtoritatajn ekzemplojn el la jaroj 1912ª kaj 2000ª. Ĝi cetere plene kongruas kaj kun la principoj de esperanta nomfarado, kaj kun la rusa nomo "Москва-река".--Sergio (diskuto) 11:15, 6 jan. 2021 (UTC)


Mi proponas uzi la vorton "sturmo" en la titolo de la artikolo, same kiel en la artikoloj angla ("2021 storming of the United States Capitol") kaj germana ("Sturm auf das Kapitol in Washington 2021"). La titolo de
la artikolo do estu "Sturmo de la Kapitolo de Usono". (Ĉiuokaze la vorto "klopodita" ne ekzistas, ĉar la verbo "klopodi" estas netransitiva. La ĝusta vorto estus "puĉoprovo".) -- Robert Weemeyer (diskuto) 11:05, 7 jan. 2021 (UTC)

Mi alinomis la artikolon. -- Robert Weemeyer (diskuto) 10:49, 8 jan. 2021 (UTC)

https://eo.wikipedia.org/wiki/Diskuto:Atako kontraŭ la Kapitolo de Usono


Diskuto:Aktiniidoj

Mi aldonis Laŭrencion en la listo, ĉar ĝi estas inkludita en ĉiuj Vikipedioj, krom en la franca Vikipedio.--DidCORN (diskuto) 17:34, 7 jan. 2021 (UTC)

En NPIV oni trovas nur Aktiniidoj-n .--DidCORN (diskuto) 17:57, 7 jan. 2021 (UTC)

Kaj en la libro "Kemia kaj scienc-teknika vortaro" troveblas la termino "Aktinojdoj", sur la paĝo -iv-. Kion fari nun? --Tlustulimu (diskuto) 18:20, 7 jan. 2021 (UTC)

: Lantanoido, Metaloido, Elipsoido, ... ->  purismo. Taylor 49 (diskuto) 00:09, 8 jan. 2021 (UTC)

Vikipedio supozatas esti enciklopedio, kies celo ne estas aproksimado.--DidCORN (diskuto) 11:13, 20 jan. 2021 (UTC)


Diskuto:Lantanido

En NPIV oni trovas nur Lantanidoj-n .--DidCORN (diskuto) 17:57, 7 jan. 2021 (UTC)

Kaj en la libro "Kemia kaj scienc-teknika vortaro" troveblas la termino "Lantanojdoj", sur la paĝo -iv-. Kion fari nun? --Tlustulimu (diskuto) 18:21, 7 jan. 2021 (UTC)


Uzanto-Diskuto:Wohrvrk2

Thank you very much for your addition of birth and death years to the Cornelis Geurts article! Can you name a source for this information? And have you got more information about him? -- Robert Weemeyer (diskuto) 15:00, 8 jan. 2021 (UTC)
Hello Robert, the source is simple: me. Cornelis Geurts was my grandfather, so plenty of information available. In any case, he was the organizer of the 7th IJK in Haarlem, the Netherlands, in 1951 (july 27th - aug 1st). He resigned as president of TJO on July 30th, and was named honorary member of TJO that same day.
Sources on 7th IJK:
https://nha.courant.nu/issue/HD/1951-07-28/edition/null/page/3?query=geurts%20esperanto&period=1951&sort=relevance
https://nha.courant.nu/issue/HD/1951-08-02/edition/null/page/5?query=geurts%20erelid&period=1951&sort=relevance
(unfortunately, I do not speak Esperanto myself)
Regards,
Hans Visser

Thanks for your answer, Hans! I have added the information you have given to the article. If you have any more information on him and his acitivies as an Espearantist, feel free to post them here or on Diskuto:Cornelis Geurts - in English or in Dutch, which I also understand. -- Robert Weemeyer (diskuto) 15:42, 8 jan. 2021 (UTC)
Hallo Robert,
Ik denk dat ik nog wel wat toepasselijke informatie kan vinden. Ik laat het je weten.
Gr,
Hans Visser


Diskuto:Ska-P

Saluton. Mi ĵus metis la logotipon en la informkeston. Tio eblas ja ekde hodiaŭ, ĉar mi aldonis tion al la informkesto kaj eĉ jam metis informojn pri tio en ĝian dokumentadon. Amike --Tlustulimu (diskuto) 19:50, 8 jan. 2021 (UTC)


Uzanto-Diskuto:ولد ببال

ربما يكون هذا آخر ما يكتب أذا ظن الشخص أن ما سيكتبه يعرفه الجميع
ويرمز له بـ
 الخ


Uzanto-Diskuto:87.92.250.131

Pri Vikipedio:Alinomendaj artikoloj: bonvole malpliigu la amplekson kaj la grasigon. Taylor 49 (diskuto) 21:55, 9 jan. 2021 (UTC)


Ŝablono-Diskuto:Informkesto kirko

Saluton. Antaŭ kelkaj tagoj mi vidis, ke  enhavas la jenajn parametrojn:
* paroĥo (jam estas "paroko")
* dekanujo
* episkopujo (jam estas "diocezo")
* provinco
* civito
* komunumo
* distrikto
* lando
* ŝtato (jam estas)
* stato
Ĉu eble kelkaj el ili estas aldoneblaj al ? Se jes, je kiu pozicio de la informkesto? --Tlustulimu (diskuto) 22:11, 10 jan. 2021 (UTC)


Diskuto:Touhou Project

Originalaj terminoj (de Angla lingvo/Japana Romaĝi)	Esperantigitaj terminoj
Touhou Project                                     	Touhou-Projekto
Project Shrine Girls                               	Sankteja Junulino de Projekto
Touhou Series                                      	Touhou-Serioj
Gensokyo                                           	Gensokio(o)
the outside world                                  	la ekstera mundo
the Hakurei Shrine                                 	la Hakurei-Sanktejo
youkai                                             	youkajo
the Human Village                                  	la Homa Vilaĝo
the Youkai Mountain                                	la Youkaj-Monto
the Forest of Magic                                	la Arbaro de Magio


Diskuto:Fondaĵo Vikimedio

Aldonis subtitolon pri la aktuala stato de la Fondaĵo Vikimedio. [Ekde oktobro 2021]
[Shaban (el Ukrainio)]
[[|Kontribuoj en la angla]]
Bonvolu uzi ĉi tiun paĝon por dividi rekomendojn por plibonigi la artikolon. (Vi ankaŭ povas korekti mian kontribuon se vi pensas, ke mi faris gramatikajn aŭ aliajn erarojn)
--Onderzoeker Shaban. R. P. (diskuto) 22:41, 14 okt. 2021 (UTC)


Diskuto:Roberto Grau

Li verkis unu el la plej bonaj libroj por lerni ŝakon. Almenaŭ en Kubo la 4 tomoj estas treege famaj kaj la plej popularaj por forte lerni ŝakon "Tratado general de ajedrez. Tomo 1, 2, 3 kaj 4". Ĉu io tiaj ekzistas en eo? Referencoj al ili?


Uzanto-Diskuto:Arespera

RG72 (diskuto) 10:19, 18 jan. 2021 (UTC)

Estimata, bonvenon al Vikipedio!
Mi vidis ke vi redaktis en la artikolo Tom kaj Jerry. Se vi volas alinomadon de la artikolo, bonvolu proponi tion en Vikipedio:Alinomendaj artikoloj por diskuto. Dankon! - Sincere, Moldur (diskuto) 18:30, 4 apr. 2021 (UTC)


Diskuto:Tangoro

Saluton. Mi rimarkis, ke la kreinto de la artikolo iom strange tradukis la nomojn de la varioj, el la angla artikolo. Ĉu tio estas taŭga maniero trakti nomojn de varioj de hibrido? --Tlustulimu (diskuto) 21:47, 18 jan. 2021 (UTC)


Diskuto:Citrono

Saluton. Mi ĵus trovis la frazon "el araba: ليمون, laimún, de la persa laimú aŭ laimún" en la artikolo, eĉ en la enkonduka parto. Sed neniel la vorto "citrono" nek "citronujo" estas klarigebla el tiuj alilingvaj vortoj, kiel tiu frazo asertas. Ĉu tiu frazo estas transprenita el alilingva artikolo? Se jes, ĉu eble el la angla? Mi dubas, ke ĝi estus utila en nia vikipedio. --Tlustulimu (diskuto) 14:35, 19 jan. 2021 (UTC)

mi pensas ke ne, la vorto ‘citrono’ evidente ne venas el araba vorto ‘laimun’ Cocenpoma (diskuto) 16:51, 14 mar. 2023 (UTC)

: la supre menciitan, iel nerilatan tekston el la artikolo. --Tlustulimu (diskuto) 18:01, 14 mar. 2023 (UTC)

Citronujo? Tio estas reale estas bezonita vorto cu?
--Joujyuze (diskuto) 12:09, 9 jul. 2021 (UTC)


Diskuto:Eduards Jaunvalks

Saluton. Ĉar la temulo naskiĝis en 1901, li nun devus esti pli aĝa ol 120. Ĉar tio estas tre malverŝajna kaj Vikidatumoj jam indikas, ke li forpasis, sed ne menciis ekzaktan daton, mi pensas, ke li jam forpasis. Eblan fonton pri la dato mi eble eĉ trovis en reta versio de  Ondo-Esperanto, 2014, 4-5. Laŭ tio li forpasis la 13-an de majo 1989. Sed mi ne scias, ĉu tia fonto sufiĉas. Krome mi trovis alian kun alia dato en la sama monato, nome timenote.info. Kion ni faru nun? Ĉar sur la latvalingva paĝo la naskiĝdato ĉe ĉiuj personoj, pri kiuj mi ion legis, ial estis indikita same kiel 00.00.1902, mi preferus uzi la esperantan paĝon. --Tlustulimu (diskuto) 19:59, 20 jan. 2021 (UTC)


Diskuto:Mangostano

La titolo de la artikolo nun malkongruas kun nomo uzata en ĝia teksto. RG72 (diskuto) 04:47, 21 jan. 2021 (UTC)

Saluton, RG72. Laŭ NPIV la termino estas mangostano, kiel la nuna titolo. Sed en PreVo kaj tial ankaŭ en Reta Vortaro okazas parte distingo inter la arbo (tie: mangostanarbo, mangostanujo, mangastano 2.) kaj la frukto (tie: mangostano 1.). Kion fari? --Tlustulimu (diskuto) 15:36, 9 feb. 2021 (UTC)

:Saluton kara! Hm... Sed ŝajnas ke ĝenerale en Esperanto haveblas distingo inter la arbo kaj ĝia frukto (pomo/pomarbo ktp). Aliflanke, ĉu haveblas ŝanco ke iam aperos aparta artikolo pri frukto? Eble ni diskutigu tion ĉe VP:AA.RG72 (diskuto) 03:07, 15 feb. 2021 (UTC)

::Saluton, kara :-) Eble ja sufiĉas iomete ŝanĝi la enkondukan frazon, por eviti alinomadon. - Mi dubas, ke foje estos aparta artikolo pri la frukto. Laŭ NPIV ja temas pri specio. Alie estus ĉe genro. Tial ja iomete lamas la komparo kun "pomo" resp. "pomarbo". Amike --Tlustulimu (diskuto) 10:13, 15 feb. 2021 (UTC)
Bone, do mi pensas ke vi povas fari tiun korekton, ja vi jam havas klaran ideon pri tio kaj ĝi kongruas al ĝenerala sistemo. RG72 (diskuto) 04:21, 16 feb. 2021 (UTC)

Saluton, . Finfine mi rearanĝis iomete la komencan tekston. Krome mi aldonis tri referencojn, nome pri NPIV, Plena Vortaro Esperanto-Germana kaj PreVo resp. Reta Vortaro. PreVo estas apo, kies enhavo baziĝas sur la Reta Vortaro. --Tlustulimu (diskuto) 11:20, 23 apr. 2021 (UTC)

:Saluton kara! nun la afero aspektas glata. RG72 (diskuto) 11:29, 23 apr. 2021 (UTC)

::Tamen ankoraŭ rimarko de mi. - Ŝajnas al mi, ke la parte pedantaj uloj, kiuj emas distingi ĉikaze inter la arbo kaj la fruktoj per apartaj terminoj, verŝajnege perdis la scion pri neceso kaj sufiĉo, laŭ René Saussure. Aŭ eble eĉ ne konas tion. Mi esperas, ke tiu kvazaŭa "modo" eble eĉ denove malaperos kaj oni denove memoros (almenaŭ iomete) pri la fama sviso. --Tlustulimu (diskuto) 11:32, 23 apr. 2021 (UTC)

:::Mi tute konsentas kaj same esperas. RG72 (diskuto) 12:08, 23 apr. 2021 (UTC)


Diskuto:Akeno (frukto)

Saluton. Kiun utilon havas la dua termino "aĥeno", se laŭ NPIV "Aĥeno" estas nomo de germana urbo? La minusklan formon mi tie ne trovis. Ĉu eble "aĥeno", kiel sinonimo de "akeno", aperis jam en iu (alia) vortaro? --Tlustulimu (diskuto) 10:11, 23 jan. 2021 (UTC)
La argumento, ke laŭ PIV "Aĥeno" estas nomo de germana urbo estas memdetrua, ĉar, laŭ PIV, la artikolo pri la koncerna urbo aperas sub "Akeno", kaj Aĥen/o = Akeno, t.e. ĝia vidpunkto estas, ke ĝuste la formo "Akeno" estas preferinda kiel nomo de urbo.
Tio signifas, ke via argumento subtenas preferindecon de la alternativa literumo, kiun mi aldonis.
Ĝenerale, la troa kaj jam eksmoda evitado de la etimologie natura litero "ĥ" estas unu el konataj mankoj de PIV (kaj entute de la "franca periodo"). Ni do penu eviti sklavan ripeton de tia fuŝo.
Amike, -Filozofo (diskuto) 15:47, 23 jan. 2021 (UTC)

Nu bone. Ankaŭ mi ne emas eviti ĥ, precipe, ĉar mia denaska lingvo ja havas ekvivalenton. Sed kial Aĥeno ne estas uzata por la urbo kaj por la frukto? --Tlustulimu (diskuto) 15:55, 23 jan. 2021 (UTC)

: Kara Tlustulimu,

: Eble mi ne sufiĉe klare distingis la komenton (atentigon pri via antaŭa misinterpreto de la preferoj en PIV) kaj mian (pozitivan) rekomendon. Jen do tia rekomendo, kiun mi aplikas en mia propra lingvaĵo kaj rekomendas al aliaj:

: Kiam ekzistas sufiĉe establita variaĵo (kiel, ekzemple, ĥemio/kemio ks) aŭ oni enkondukas internacian vorton kun origina ĥ-sono (ekzemple, "ch" en la germana ktp), oni preferu la ĥ-formon, ĉar ĝi estas memevidente pli distinga ol la k-formo; ĝi estas tuj rekonebla por poliglotoj kaj erudiciuloj, eĉ se ili estas komencantoj; kaj ĝi estas pli internacie komprenebla (ekzemple, "Ĥabado" estas sendube pli komprenebla ol "Kabado").

: Nemalofte, "ĥ" permesas senartifike eviti ĝenajn homonimojn (ĥolero/kolero, ĥoro/koro, ĥordo/kordo, ĥano/kano, ĥoralo/koralo ktp).

: Por preskaŭ nekonataj kaj apenaŭ uzataj vortoj (kiel "aĥeno"/"akeno") la uzado de ĥ-formo estas, laŭ mi, sendube preferinda kaj tute senĝena.

: Mi do preferas la formojn "aĥeno" kaj "Aĥeno" al "Akeno" kaj "akeno".

: Konstatinte tion, mi tamen alvokas, ke ni evitu la eraron de la iamaj ĥ-malamantoj kaj ne komencu krucmilitiron kontraŭ la malpli preferindaj sed ankoraŭ uzataj formoj. Mi do opinias, ke oni tolereme rilatu al la k-formaj variaĵoj de ĥ-vortoj ĝis la evoluo de la lingvo nature igos ilin arĥaikaj.

: Mi esperas, ke nun mia mesaĝo estas klara.

:Amike, -Filozofo (diskuto) 22:14, 23 jan. 2021 (UTC)


Diskuto:Esperanto kaj Libera Scio

Eble indus krei biografiojn de la estraranoj de ELiSo, kiuj ne havas ĝin.
* Ivan Camilo Quintero Santacruz
* Juan Sebastian Quintero Santacruz
sed mi ne scias kiel kontakti ilin 😢

Etajn (tre koncizajn) biografietojn de funkciuloj ni kreas ĉe https://esperanto.wiki/teamo/ . Mi jam petis aliajn funkciulojn por provizi siajn biografietojn kaj aldonos ankaŭ kontakt-eblojn. --KuboF Hromoslav (diskuto) 12:18, 25 jan. 2021 (UTC)

Aldonindas la vikipediaj uzantopaĝoj de la estraranoj tiel ke oni ankaŭ sciu, kiuj ili estas en vikipedio, ĉu?
Cetere mi nur konas tiun de Michal Uzanto:KuboF Hromoslav.

Tiu afero estas fakte persona datumo, kiu estas protektata per pluraj leĝoj. Civitanaj nomoj de ĉiuj funkciuloj de Esperanto kaj Libera Scio estas konata. Sed uzantomono estas konata nur de tiuj, kiuj eksplice permesis tion. Listo videblas ankaŭ ĉe :m:Esperanto kaj Libera Scio#People. --KuboF Hromoslav (diskuto) 12:22, 25 jan. 2021 (UTC)

ELiSo havas "Estraron" kaj "Revizian komisionon". Estas neniu "Komitato" en ELiSo. Vi povas vidi ĉe https://esperanto.wiki/teamo/ . Iu bonvolu korekti. (mi mem estas prezidanto de la organizo, do en konflikto de interesoj, tial mi prefere ne faras enhavajn ŝanĝojn en la artikolo). --KuboF Hromoslav (diskuto) 12:26, 25 jan. 2021 (UTC)

https://eo.wikipedia.org/wiki/Diskuto:Esperanto kaj Libera Scio


Diskuto:Bosnio

Mi malfaris la jenan redakton de IP-ulo

"Bosnio (ne eblas diri Bosnujo, ĉar Bosno estas rivero! Do kutime la sufikso -uj- estas uzata por ekzemple: poloj > Polujo, francoj > Francujo, pomo > pomujo /pomarbo, do ne eblas en iu Ujo kelkaj riveroj nome Bosno), la loĝantoj de Bosnio povas esti nur: bosnianoj: serboj, kroatoj, boŝnjakoj kaj ĉiuj alia kiuj estas la civitanoj de Bosnio. (Origine tia, graslitera). -- IP-adreso 178.141.76.49 je 22 maj. 2020
kaj restarigis la antaŭan version, redaktitan de  Mi ne kompetentas pri la temo, mi nur ne povis aprobi tian tekston en la ĉefartikolon. Vikiano (diskuto) 17:40, 25 jan. 2021 (UTC)

Saluton. Mi ĵus protektis la artikolon kontraŭ IP-ula redakto por unu semajno. Mi esperas, ke ili eble finfine trovos la diskutopaĝon, anstataŭ meti diskuton en la artikolon. --Tlustulimu (diskuto) 18:07, 25 jan. 2021 (UTC)
Bedaŭrinde neniu trovis la diskutpaĝon, sed la anonima uzanto tamen klare esprimis sian opinion, eĉ se la homo elektis malbonan vojon por vidigi ĝin.

La unua senca versio de la artikolo Bosnio estis tiu ĉi, de la 10-a de decembro 2004, fare de anonima uzanto, kiu klare starigis ĝin surbaze de landnomoj de finaĵoj -io. Uzanto Marcos sanĝis la landonomon en la unua frazo al "Bosnio aŭ Bosnujo" je 2008-01-19, kaj ŝanĝis la internan ligilon al la ŝtato al "Bosnujo kaj Hercegovino" je 2019-07-18, notante: La formon Bosnujo "de "Bosnio" mi enkondukis en la artikolon je 2008-01-19; laŭ la nova libereco pri landnomoj, mi rajtas ŝanĝi mian tiaman kontribuon al la UJ-sistemo". Tamen, rajtas ŝanĝi la stilon pri landnomaj formoj en teksto tiu, kiu grandparte verkis artikolon aŭ fundamente starigis ĝin, kaj la simpla aldono de du vortetoj "aŭ Bosnujo" je 2008-01-19 neniel estas fundamenta verkado de artikolo. Tial la ŝanĝo de la interna ligilo surbaze de la "nova libereco pri landnomoj" ne validas.
Malfacilas juĝi ĉu ĝustas la plej supra argumentado pri Bosno estante rivero, ne etnano, homo. Sed ĉiukaze PIV, kaj same ĉiuj aliaj esperantaj vortaroj kiujn mi pivis konsulti, nur konas esperantan radikon Bosni', kaj tute ne havas vorton "Bosno", nek por rivero nek por alia signifo. La vorto "Bosno" por esperantaj vortaroj ŝajnas ne ekzisti. Sola escepto kiun mi trovis estas la indiko pri bosno en Reta Vortaro, kiu mem pravigas sian elekton nur per iu ajn vikipedia artikolo, kaj ankoraŭ per persona letero de leganto al Monato. Sed tio pruvas nenion: ni ĉiuj scias kiom rapide oni povas adapti vikipediajn paĝojn, kaj unu persona letero estas nur atesto pri opinio aŭ prefero de unu homo. Sed vortaron, kio baziĝas je papera eldono, oni ne povas tiom rapide ŝanĝi laŭ persona gusto, tial la klara informo, ke esperanta radiko Bosn' tute ne ekzistas en PIV (ne ekzistis en 1970 kaj daŭre ne ekzistas fine de 2023), nur esperanta radiko Bosni' por la "balkania regiono, parto de la regno Bosnio-Hercegovino", pezas pli ol individuaj gustoj pri inventemo de novaj vortoj. Ĉiuj konscias ke Bosna estas rivero, kun slava kaj sen esperantlingva nomo. Sed la fakto ke estas rivero de certa nomo eĉ ne estas argumento: kvankam ekzistas rivero Majno - tamen ankaŭ ekzistas usona ŝtato Majno, kvankam ekzistas rivero Elbo - tamen ankaŭ ekzistas insulo Elbo tute aliloke. La diferenco estas ke ĉiuj tiuj kvar signifoj notiĝas en PIV kaj en multaj aliaj vortaroj, kaj esperanta radiko Bosn' ŝajne ne. Tial necesas ne nur malakcepti la ruzan adapton de Marcos en tiu ĉi teksto, sed necesas tre kritike revizii la titolojn kaj enhavojn de la artikoloj bosnoj kaj bosna lingvo. ThomasPusch (diskuto) 17:12, 12 nov. 2023 (UTC)
Rezulte: Se ne aperas tre konvinkaj pruvoj ke "bosnoj" estas oficiala esperanta vorto por la etno en eksa Jugoslavio kaj sekve ilia lingvo nomiĝas "bosna lingvo", tiam la paĝoj pri etno kaj lingvo estas eraraj kaj devas esti ĝustigitaj, plej verŝajne al "bosnianoj" kaj "bosnia lingvo". Tiam restas miskompreno ke en la regiono "Bosnio" kaj en la ŝtato "Bosnio kaj Hercegovino" ankoraŭ ekzistas aliaj etnoj kaj la "bosnia lingvo" ankaŭ ne estas la sola oficiala lingvo de la regiono kaj ŝtato, sed tia miskomprena situacio foje ne eviteblas en regiono kaj lando etne tre diversaj.
PS: Mi nun ankoraŭ revidis noton kiun la uzanto Bertil Wennergren en aprilo 2009 aldonis al la Diskuto:Bosnoj. En ĝi li anoncas (tiam "baldaŭan") eldonon de dokumento de la AdE kun «la formoj "Bosnujo" kaj "Bosnio", ambaŭ gentobazaj. Tio signifas, ke ili baziĝas sur la gentovorto "bosnoj"». Mi ne vidis tiun dokumenton, sed se estas ĝuste ke en 2009 oficialiĝis tia dokumento, eble kun subskribo de Bertil Wennergren, kial tiam eblas ke fine de 2023 (14 jarojn post aprilo 2009!!) la reta eldono de PIV, vortaro.net, kiun en 2020 implementis Bertil Wennergren, daŭre klare informas ke ekzistas nur esperanta radiko Bosni' por la "balkania regiono, parto de la regno Bosnio-Hercegovino", kaj ne ekzistas iu radiko bosn' ??? ThomasPusch (diskuto) 17:54, 12 nov. 2023 (UTC)


Diskuto:Hector Hodler

Estas mirige konstati, ke li forpasis en la aĝo de 32 jaroj... pro nuntempe facile kuracebla malsano. Vikiano (diskuto) 18:31, 25 jan. 2021 (UTC)